Top Gear Suomi

Top Gear Suomi on keväällä 2024 Nelonen-kanavalla ja Ruudussa alkava suomalainen autoja käsittelevä viihdeohjelma, joka perustuu brittiläiseen samannimiseen sarjaan. Ohjelmaa tuottaa Rabbit Films.

Ohjelman suomalaisversion juontajakolmikkoon kuuluvat Teemu Selänne, Ismo Leikola sekä Christoffer Strandberg. Mukana on myös brittiversiosta tuttu salaperäinen testikuljettaja, Stig. Alkuperäistä brittiläisformaattia juonsivat Jeremy Clarkson, Richard Hammond sekä James May.

Ohjelman ensimmäisen kotimaisen 8-osaisen kauden studiokuvaukset pidetään joulukuussa 2023 Vantaalla.

Osiot
Ohjelmassa tullaan näkemään juontajakolmikon välisiä leikkimielisiä kilpailuja siitä, kuka heistä on paras autoilija. Juontajat voivat joutua esimerkiksi ajamaan kilpaa paikasta A paikkaan B itse valitsemillaan, tai tuotannon määräämillä ajoneuvoilla.

Kilpailujen lisäksi ohjelmassa esitellään markkinoiden uusimpia ja kuumimpia autoja, ja Top Gearin ajoradalla niitä testaa ohjelman "kesytetty testikuljettaja" Stig. 

Mukana on myös englanniksi nimellä "Star in a Car" ("julkimo autossa") tunnettu osio, jossa joka jaksossa yksi julkisuudesta tunnettu henkilö pääsee Top Gearin ajoradalle kokeilemaan ajotaitojaan. Kierrosta puidaan jälkeenpäin studiossa, ja selviää, miten nopea kunkin kuljettajan aika oli. Kauden lopussa selviää, kenen aika radalla oli kokonaisuudessaan nopein.

Juontajat

Lähteet